《立春雪冻有怀道先贤良展诵腊除见寄长篇辄反其韵为诗奉寄》
宋代·吕南公

先春一雪何易消，南山骤见青岧峣。馀寒忽作雨冰怪，似有阴沴相呼招。

第堂晨兴乍出户，畏冷须鬓不敢撩。还归书边拥炉坐，想像悠远情慅忉。

念君幽怀绕嵩少，如镜对物皎莫逃。乘高北望三十六，只见衰朽连平皋。

心随归雁身欲去，又写佳句传鸣嗷。缣图遥遥郡阁迥，高咏尽日行周遭。

无人属和卷自满，蚊蚋讵可冠灵鳌。自来耕野寄病叟，珠玉偶许麻囊韬。

空山寂历时一讽，爽爽不觉惊骨毛。当年只是说苏李，后此岂复论刘曹。

嗟乎步武已误高，蹄涔不录沧海涛。东风浩荡官酎饶，不善酩酊亏二豪。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。